section_heading: Razvoj
paragraph_text: Za razliku od dvokrakog rotora na Bell 206 na čijoj je osnovi nastao, na Bell 407 ugrađen je četverokraki "kruti" rotor koji može mijenjati samo nagib krakova. Dijametar rotora je 10,67 m. Ostali sustavi su gotovo jednaki kao i na Bell 206. Najčešće se koristi kao poslovni zrakoplov, za prijevoze na kraćim relacijama, za ambulantne letove, policijske patrole te za potrebe televizijskih ekipa (snimanje reportaža). Pogoni ga turbo-osovinski motor od 520 kW.